НАЈЧЕСТО ПОСТАВУВАНИ ПРАШАЊА

1. Дали е задолжително граѓанската организација да биде регистрирана 2 години до аплицирањето за повикот?

Одговорот на ова прашање е дека ДА потребно е организацијата да биде регистрирана најмалку две години. Ваквото правило е воведено со цел да се овозможи сигурност и потврда дека грантовите ќе бидат доделени на локални организации кои веќе некое време функционираат во локалните средини или пак на национално ниво.

1. Дали во текот на деветте месеци постојано треба да се случуваат активности.

Одговорот е дека НЕ треба да се случуваат постојано активности. Периодот од девет месеци е единствено ставен како релевантно време кога можат да се случат сите трошоци.

Времетраењето на активноста  ќе зависи од проект од проект, Така  на пример активноста може да биде и еден јавен настан кој ќе трае еден ден, а подготовката за истиот би била околу еден месец до два месеци, доколку пак е некој документ за јавна политика, активноста би се случувала за времето потребно да се соберат информациите и да се напише истиот.

1. Дали за обуките кои се предвидени организациите ќе треба сами да си ги покријат трошоците?

Одговорот е дека НЕ. Сите трошоци ( патни трошоци, сместување , материјали итн) кои се поврзани со обуките на избраните грантисти ќе бидат покриени од страна МЦЕО.

1. Дали хонорарите мора да изнесуваат најмногу до 30 % од вкупниот буџет?

Вакво правило при објавувањето на повикот не беше нагласено. Од тука одговорот на ова прашање е НЕ. Сепак при програмирањето на буџетот треба да се има предвид дека хонорарите кои се предвидени треба да бидат логични и соодветни со останатите активности.

1. Дали може една иста организација да аплицира со повеќе од една апликација односно со повеќе проектни идеи?

НЕ постои ограничување на бројот на поднесените апликации, сепак  ќе се земе во предвид бројот на поднесените апликации при оценување на капацитетот на организацијата. Повеќе апликации би значеле дека организацијата не е сигурна во својата проектна идеја, и затоа има потреба од поднесување на повеќе апликации.